Document ID: 32006R0216

32006R0216
L 038/15
JURNALUL OFÍCIAL AL UNIUNII EUROPENE
REGULAMENTUL (CE) NR. 216/2006 AL COMISIEI
din 8 februarie 2006
de modificare a Regulamentului (CE) nr. 2184/97 privind clasificarea anumitor mărfuri în Nomenclatura Combinată
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
întrucât:
(1)
Prin Regulamentul (CE) nr. 2184/97 al Comisiei din 3 noiembrie 1997 privind clasificarea anumitor mărfuri în Nomenclatura Combinată (2), un sistem de videoconferință care conține diferite elemente, printre care două dischete de instalare, a fost clasificat la codul NC 8517 50 90 pentru sistemul de videoconferință și la codul NC 8524 91 10 pentru cele două dischete de instalare. Ținând seama de faptul că nota 6 din capitolul 85 din Nomenclatura Combinată a fost modificată de la 1 ianuarie 2002 și că interpretarea sa a fost aprobată de către comitetul SA în octombrie 2004, Regulamentul (CE) nr. 2184/97 ar trebui considerat incorect.
(2)
Prin urmare, Regulamentul (CE) nr. 2184/97 ar trebui modificat în consecință.
(3)
Măsurile prevăzute de prezentul regulament sunt conforme cu avizul Comitetului Codului Vamal,
ADOPTĂ PREZENTUL REGULAMENT:
Articolul 1
Punctul 4 din tabelul din anexa la Regulamentul (CE) nr. 2184/97 se înlocuiește cu textul din anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 8 februarie 2006.

Labels: 12
3